CELEX: 32009R0070
Language: hu
Date: 2009-01-23 00:00:00
Title: A Bizottság 70/2009/EK rendelete ( 2009. január 23. ) az 1606/2002/EK európai parlamenti és tanácsi rendelettel összhangban egyes nemzetközi számviteli standardok elfogadásáról szóló 1126/2008/EK rendeletnek a nemzetközi pénzügyi beszámolási standardok (IFRS-ek) javításai tekintetében történő módosításáról (EGT-vonatkozású szöveg)

24.1.2009   
            
            
               HU
            
            
               Az Európai Unió Hivatalos Lapja
            
            
               L 21/16
            
         
      A BIZOTTSÁG 70/2009/EK RENDELETE
   
   (2009. január 23.)
   az 1606/2002/EK európai parlamenti és tanácsi rendelettel összhangban egyes nemzetközi számviteli standardok elfogadásáról szóló 1126/2008/EK rendeletnek a nemzetközi pénzügyi beszámolási standardok (IFRS-ek) javításai tekintetében történő módosításáról
   (EGT-vonatkozású szöveg)
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel a nemzetközi számviteli standardok alkalmazásáról szóló, 2002. július 19-i 1606/2002/EK európai parlamenti és tanácsi rendeletre (1) és különösen annak 3. cikke (1) bekezdésére,
   mivel:
   
               (1)
            
            
               Az 1126/2008/EK bizottsági rendelettel (2) elfogadásra kerültek egyes, 2008. október 15-én érvényben lévő nemzetközi standardok és értelmezések.
            
         
               (2)
            
            
               A Nemzetközi Számviteli Standard Testület (IASB) 2008 májusában a nemzetközi számviteli standardok karcsúsítását és pontosítását célzó éves felülvizsgálat keretében közzétette a nemzetközi pénzügyi beszámolási standardok javításait (a továbbiakban: Javítás). A két részből álló Javítás a hatályos nemzetközi számviteli standardok 35 módosítását tartalmazza; az I. rész azokat, amelyek a bemutatás, megjelenítés, vagy értékelés céljából hoznak számviteli változásokat, a II. rész pedig azokat, amelyek terminológiai vagy szerkesztési okokból váltak szükségessé.
            
         
               (3)
            
            
               Az Európai Pénzügyi Beszámolási Tanácsadó Csoport (EFRAG) Szakértői Munkacsoportjával (TEG) folytatott konzultáció megerősítette, hogy a Javítás megfelel az 1606/2002/EK rendelet 3. cikkének (2) bekezdésében megállapított, az elfogadáshoz szükséges technikai kritériumoknak. Az Európai Pénzügyi Beszámolási Tanácsadó Csoport (EFRAG) véleményeinek objektivitását és semlegességét a Bizottság számára véleményező Standard Tanács Felülvizsgálati Csoport felállításáról szóló 2006. július 14-i 2006/505/EK bizottsági határozattal (3) összhangban a Standard Tanács Felülvizsgálati Csoport megvizsgálta az EFRAG véleményét, és a Bizottságot arról tájékoztatta, hogy az kiegyensúlyozott és objektív.
            
         
               (4)
            
            
               Az 1126/2008/EK rendeletet ezért ennek megfelelően módosítani kell.
            
         
               (5)
            
            
               Az ebben a rendeletben előírt intézkedések összhangban vannak a Számviteli Szabályozó Bizottság véleményével,
            
         ELFOGADTA EZT A RENDELETET:
   1. cikk
   Az 1126/2008/EK rendelet melléklete a következőképpen módosul:
   
               1.
            
            
               Az IFRS 5 nemzetközi pénzügyi beszámolási standard e rendelet mellékletének megfelelően módosul.
            
         
               2.
            
            
               Az IAS 1, IAS 8, IAS 10, IAS 16, IAS 19, IAS 20, IAS 23, IAS 27, IAS 28, IAS 29, IAS 31, IAS 34, IAS 36, IAS 38, IAS 39, IAS 40 és IAS 41 nemzetközi számviteli standard e rendelet mellékletének megfelelően módosul.
            
         
               3.
            
            
               Az IFRS 1 az IFRS 5 e rendelet mellékletében meghatározott módosításának megfelelően módosul.
            
         
               4.
            
            
               Az IAS 7 az IAS 16 e rendelet mellékletében meghatározott módosításának megfelelően módosul.
            
         
               5.
            
            
               Az IFRS 7 és az IAS 32 az IAS 28 és az IAS 31 e rendelet mellékletében meghatározott módosításának megfelelően módosul.
            
         
               6.
            
            
               Az IAS 16 az IAS 40 e rendelet mellékletében meghatározott módosításának megfelelően módosul.
            
         
               7.
            
            
               Az IAS 41 az IAS 20 e rendelet mellékletében meghatározott módosításának megfelelően módosul.
            
         
               8.
            
            
               Az IFRS 5, az IAS 2 és az IAS 36 az IAS 41 e rendelet mellékletében meghatározott módosításának megfelelően módosul.
            
         2. cikk
   Az 1. cikk 2. és 4–8. pontjában említett standardok módosításait minden társaságnak legkésőbb a 2008. december 31. után kezdődő első pénzügyi éve kezdőnapjától alkalmaznia kell.
   Az 1. cikk 1. és 3. pontjában említett standardok módosításait minden társaságnak legkésőbb a 2009. június 30. után kezdődő első pénzügyi éve kezdőnapjától alkalmaznia kell.
   3. cikk
   Ez a rendelet az Európai Unió Hivatalos Lapjában való kihirdetését követő harmadik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2009. január 23-án.
      
         
            a Bizottság részéről
         
         Charlie McCREEVY
         
         
            a Bizottság tagja
         
      
   
   
      (1)  HL L 243., 2002.9.11., 1. o.
   
      (2)  HL L 320., 2008.11.29., 1. o.
   
      (3)  HL L 199., 2006.7.21., 33. o.
   
      MELLÉKLET
      NEMZETKÖZI SZÁMVITELI STANDARDOK
      
                   
               
               
                  A nemzetközi pénzügyi beszámolási standardok javításai
               
            
         Sokszorosítása az Európai Gazdasági Térségben megengedett. Az Európai Gazdasági Térségen kívül minden jog fenntartva, kivéve a személyes használat vagy egyéb tisztességes felhasználás céljából történő sokszorosítást. További információ az IASB-től szerezhető be a www.iasb.org címen
      
      AZ IFRS-EK JAVÍTÁSAI
      I.   RÉSZ
      Az IFRS 5
      Értékesítésre tartott befektetett eszközök és megszűnt tevékenységek nemzetközi pénzügyi beszámolási standard módosítása
      
      
         A standard kiegészül a 8A., a 36A. és a 44C. bekezdéssel.
      
      A BEFEKTETETT ESZKÖZÖK (VAGY ELIDEGENÍTÉSI CSOPORTOK) ÉRTÉKESÍTÉSRE TARTOTTÁ MINŐSÍTÉSE
      
                  8A.
               
               
                  Az a gazdálkodó egység, amely egy leányvállalata feletti ellenőrzésének elvesztését jelentő értékesítési terv mellett kötelezte el magát, köteles az adott leányvállalat valamennyi eszközét és kötelezettségét értékesítésre tartottá minősíteni, ha a 6–8. bekezdésben foglalt feltételek teljesülnek, függetlenül attól, hogy a gazdálkodó egység az értékesítést követően a korábbi leányvállalatában megtart-e nem ellenőrző részesedést vagy sem.
               
            A megszűnt tevékenységek bemutatása
      
                  36A.
               
               
                  Az a gazdálkodó egység, amely egy leányvállalata feletti ellenőrzésének elvesztését jelentő értékesítési terv mellett kötelezte el magát, köteles a 33–36. bekezdésben előírt információkat közzétenni, ha a leányvállalat olyan elidegenítési csoport, amely megfelel a megszűnt tevékenységek 32. bekezdés szerinti definíciójának.
               
            HATÁLYBALÉPÉS NAPJA
      
                  44C.
               
               
                  A 2008 májusában közzétett IFRS-ek javításai beiktatták a 8A. és a 36A. bekezdést. A gazdálkodó egységnek ezeket a módosításokat a 2009. július 1-jén vagy azt követően kezdődő éves időszakokra kell alkalmaznia. A korábbi alkalmazás megengedett. A gazdálkodó egység azonban csak akkor alkalmazhatja ezeket a módosításokat a 2009. július 1-je előtt kezdődő éves időszakokra, ha a (2008 májusában módosított) IAS 27 standardot is alkalmazza. Ha a gazdálkodó egység ezeket a módosításokat 2009. július 1-je előtt alkalmazza, ezt a tényt közzé kell tennie. A gazdálkodó egység a módosításokat az IFRS 5 standard első alkalmazási időpontjától kezdve előretekintően köteles alkalmazni, figyelemmel a (2008 májusában módosított) IAS 27 standard 45. bekezdésében foglalt átmeneti rendelkezésekre.
               
            Függelék az IFRS 5 standard módosításaihoz
      
         
            Az IFRS 1 standard módosításai
         
      
      
         A gazdálkodó egységnek az IFRS 1 standard ezen módosításait akkor kell alkalmaznia, ha az IFRS 5 standard kapcsolódó módosításait alkalmazza.
      
      
         IFRS 1   
            A Nemzetközi Pénzügyi Beszámolási Standardok első alkalmazása
         
      
      A 34C. bekezdés (c) pontja módosul, és a standard kiegészül a 47L. bekezdéssel.
      
         MEGJELENÍTÉS ÉS ÉRTÉKELÉS
      
      Kivételek más IFRS-ek visszamenőleges alkalmazása alól
      Nem ellenőrző részesedések
      
                  34C.
               
               
                  Az első alkalmazónak a (2008-ban módosított) IAS 27 Konszolidált és egyedi pénzügyi kimutatások standard alábbi követelményeit előretekintően kell alkalmaznia, az IFRS-ekre való áttérés időpontjától:
                  
                              (a)
                           
                           
                              …
                           
                        
                              (c)
                           
                           
                              a 34–37. bekezdésben foglalt követelmények a leányvállalat feletti ellenőrzés elvesztésének elszámolására, és az IFRS 5 standard 8A. bekezdésében foglalt kapcsolódó követelmények.
                           
                        …
               
            
         HATÁLYBALÉPÉS NAPJA
      
      
                  47L.
               
               
                  A 2008 májusában közzétett IFRS-ek javításai módosították a 34C. bekezdést. A gazdálkodó egységnek ezeket a módosításokat a 2009. július 1-jén vagy azt követően kezdődő éves időszakokra kell alkalmaznia. Ha a gazdálkodó egység a (2008-ban módosított) IAS 27 standardot egy korábbi időszakra alkalmazza, akkor ezeket a módosításokat az adott korábbi időszakra is alkalmaznia kell.
               
            A (2007-ben módosított) IAS 1
      A pénzügyi kimutatások prezentálása nemzetközi számviteli standard módosításai
      
      
         A 68. és a 71. bekezdés módosul. A standard kiegészül a 139C. bekezdéssel.
      
      
         A pénzügyi helyzetre vonatkozó kimutatás
      
      
         Forgóeszközök
      
      
                  68.
               
               
                  A gazdálkodó egység működési ciklusa az eszközök feldolgozásra történő megszerzése, valamint azok pénzeszközért vagy pénzeszköz-egyenértékesekért való realizálása közötti időszakot jelenti. Ha a gazdálkodó egység szokásos működési ciklusa nem határozható meg egyértelműen, annak hosszát 12 hónapnak kell feltételezni. A forgóeszközök közé tartoznak a szokásos működési cikluson belül értékesítésre, felhasználásra és realizálásra kerülő eszközök (pl. készletek és vevőkövetelések) még akkor is, ha azok a beszámolási időszakot követő 12 hónapon belül várhatóan nem realizálódnak. A forgóeszközök közé tartoznak továbbá az elsősorban kereskedési céllal tartott eszközök (például némely, az IAS 39 standard alapján kereskedési céllal tartottá minősített pénzügyi eszköz), továbbá a befektetett pénzügyi eszközök rövid lejáratú része.
               
            
         Rövid lejáratú kötelezettségek
      
      
                  71.
               
               
                  Más rövid lejáratú kötelezettségeket nem a szokásos működési ciklus részeként egyenlítenek ki, de a beszámolási időszakot követő 12 hónapon belül esedékes a kiegyenlítésük, vagy azokat elsődlegesen kereskedési céllal tartják. Példaként említhető némely, az IAS 39 standard alapján kereskedési céllal tartottá minősített pénzügyi kötelezettség, a folyószámlahitelek, a hosszú lejáratú pénzügyi kötelezettségek 12 hónapon belül esedékes része, az osztalék-kötelezettségek, a nyereségadók, valamint az egyéb nem-szállítói kötelezettségek. A hosszú távú finanszírozást biztosító pénzügyi kötelezettségek (azaz amelyek nem képezik részét a gazdálkodó egység szokásos működési ciklusa során felhasznált működő tőkének), és amelyek a beszámolási időszakot követő 12 hónapon belül nem válnak esedékessé, a 74. és a 75. bekezdést is figyelembe véve hosszú lejáratú kötelezettségnek minősülnek.
               
            ÁTMENETI RENDELKEZÉSEK ÉS A HATÁLYBALÉPÉS NAPJA
      
                  139C.
               
               
                  A 2008 májusában közzétett IFRS-ek javításai módosították a 68. és a 71. bekezdést. A gazdálkodó egységnek ezeket a módosításokat a 2009. január 1-jén vagy azt követően kezdődő éves időszakokra kell alkalmaznia. A korábbi alkalmazás megengedett. Ha egy gazdálkodó egység ezeket a módosításokat egy korábbi időszakra alkalmazza, ezt a tényt közzé kell tennie.
               
            Az IAS 16
      Ingatlanok, gépek és berendezések nemzetközi számviteli standard módosításai
      
      
         A 6. és a 69. bekezdés módosul. A standard kiegészül a 68A. és a 81D. bekezdéssel.
      
      FOGALMAK
      
                  6.
               
               
                  A következő kifejezések a jelen standardban a következőkben meghatározott értelemben használatosak:
                  …
                  A megtérülő érték az eszköz értékesítési költségekkel csökkentett valós értéke és használati értéke közül a magasabb.
                  …
               
            KIVEZETÉS
      
                  68A.
               
               
                  Az a gazdálkodó egység azonban, amely rendes tevékenysége keretében rutinszerűen értékesít másoknak történő bérbeadás céljára tartott ingatlanokat, gépeket és berendezéseket, köteles az ilyen eszközeit a készletekbe azon időpontbeli könyv szerinti értéken átvezetni, amikor bérbeadásuk megszűnik, és értékesítésre tartottá válnak. Az ilyen eszközök értékesítéséből származó bevételeket az IAS 18 Bevételek standarddal összhangban kell elszámolni. Az IFRS 5 standard nem alkalmazható, ha a rendes működés keretében értékesítésre tartott eszközöket a készletek közé vezetnek át.
               
            
                  69.
               
               
                  Az ingatlanok, gépek és berendezések valamely tétele elidegenítése számos különböző módon történhet (pl. értékesítés, pénzügyi lízingbe adás vagy adományozás). Az eszköz elidegenítési időpontjának meghatározásánál a gazdálkodó egység az IAS 18 standardban meghatározott, az áruk értékesítéséből származó bevétel megjelenítésére vonatkozó kritériumokat alkalmazza. Az IAS 17 szabályozza a visszlízing formájában megvalósuló elidegenítést.
               
            HATÁLYBALÉPÉS NAPJA
      
                  81D.
               
               
                  A 2008 májusában közzétett IFRS-ek javításai módosították a 6. és a 69. bekezdést, és beiktatták a 68A. bekezdést. A gazdálkodó egységnek ezeket a módosításokat a 2009. január 1-jén vagy azt követően kezdődő éves időszakokra kell alkalmaznia. A korábbi alkalmazás megengedett. Ha egy gazdálkodó egység ezeket a módosításokat egy korábbi időszakra alkalmazza, ezt a tényt közzé kell tennie, és ezzel egyidejűleg az IAS 7 Cash flow kimutatások standard módosításait is alkalmaznia kell.
               
            Függelék az IAS 16 standard módosításaihoz
      
         
            Az IAS 7 standard módosításai
         
      
      
         A gazdálkodó egységnek az IAS 7 standard ezen módosításait akkor kell alkalmaznia, ha az IAS 16 standard kapcsolódó módosításait alkalmazza.
      
      
         IAS 7   
            Cash flow kimutatások
         
      
      
         A 14. bekezdés módosul. A standard kiegészül az 55. bekezdéssel.
      
      
                  14.
               
               
                  A működési …
                  …
                  Néhány tranzakció, mint például egy üzem értékesítése, olyan nyereséggel vagy veszteséggel járhat, amelyet az eredményben számolnak el. Az ilyen tranzakciókból származó cash flow-k befektetési tevékenységekből származó cash flow-k. Ugyanakkor az IAS 16 Ingatlanok, gépek és berendezések standard 68A. bekezdése szerinti, bérbeadás céljára, majd értékesítésre tartott eszközök gyártása vagy beszerzése miatti készpénzkifizetések működési tevékenységekből származó cash flow-k. A bérbeadásból és azt követő értékesítésből származó készpénzbevételek szintén működési tevékenységekből származó cash flow-nak minősülnek.
               
            
         HATÁLYBALÉPÉS NAPJA
      
      
                  55.
               
               
                  A 2008 májusában közzétett IFRS-ek javításai módosították a 14. bekezdést. A gazdálkodó egységnek ezt a módosítást a 2009. január 1-jén vagy azt követően kezdődő éves időszakokra kell alkalmaznia. A korábbi alkalmazás megengedett. Ha egy gazdálkodó egység ezt a módosítást egy korábbi időszakra alkalmazza, ezt a tényt közzé kell tennie, és az IAS 16 standard 68A. bekezdését is alkalmaznia kell.
               
            Az IAS 19
      Munkavállalói juttatások nemzetközi számviteli standard módosításai
      
      
         A 7. bekezdés, a 8. bekezdés (b) pontja, a 32B., a 97., a 98., a 111. és a 160. bekezdés módosul. A standard kiegészül a 111A. és a 159D. bekezdéssel.
      
      FOGALMAK
      
                  7.
               
               
                  …
                  A rövid távú munkavállalói juttatások olyan (a végkielégítéstől eltérő) munkavállalói juttatások, amelyeket annak az időszaknak a lezárását követő tizenkét hónapon belül kell kiegyenlíteni, amelyben a munkavállaló a kapcsolódó munkát elvégezte.
                  …
                  Az egyéb hosszú lejáratú munkavállalói juttatások olyan (a munkaviszony megszűnése utáni juttatásoktól és a végkielégítéstől eltérő) munkavállalói juttatások, amelyeket nem kell kiegyenlíteni annak az időszaknak a lezárását követő tizenkét hónapon belül, amelyben a munkavállaló a vonatkozó munkát elvégezte.
                  …
                  A program eszközeinek hozama a program eszközeiből származó kamat, osztalékok és egyéb bevétel, valamint a program eszközeinek realizált és nem realizált nyeresége vagy vesztesége, csökkentve a program adminisztrációjának költségeivel (a meghatározott juttatási kötelem értékeléséhez használt aktuáriusi feltételezésekben foglalt költségek kivételével), és csökkentve a maga a program által fizetendő bármely adóval.
                  …
                  A múltbeli szolgálat költsége a meghatározott juttatási kötelem jelenértékének a munkavállalók megelőző időszaki szolgálatával kapcsolatos változása, amely a tárgyidőszakban a munkaviszony megszűnése utáni juttatások vagy egyéb hosszú lejáratú munkavállalói juttatások létrehozásából vagy változtatásából származik. A múltbeli szolgálat költsége lehet pozitív (ha a juttatásokat úgy vezetik be vagy változtatják meg, hogy a meghatározott juttatási kötelem jelenértéke növekszik) vagy negatív (ha a már meglévő juttatások úgy változnak, hogy a meghatározott juttatási kötelem jelenértéke csökken).
               
            RÖVID TÁVÚ MUNKAVÁLLALÓI JUTTATÁSOK
      
                  8.
               
               
                  A rövid távú munkavállalói juttatások közé tartoznak többek között:
                  
                              (b)
                           
                           
                              az olyan rövid távú fizetett távollétek (mint például a fizetett éves szabadság és a fizetett betegszabadság), amikor a távollétek térítését a munkavállalók által nyújtott kapcsolódó munkavállalói szolgálat időszakának végét követő 12 hónapon belül kell kiegyenlíteni;
                           
                        
            A MUNKAVISZONY MEGSZŰNÉSE UTÁNI JUTTATÁSOK: A MEGHATÁROZOTT HOZZÁJÁRULÁSI PROGRAMOK ÉS A MEGHATÁROZOTT JUTTATÁSI PROGRAMOK MEGKÜLÖNBÖZTETÉSE
      Több munkáltatós programok
      
                  32B.
               
               
                  Az IAS 37 Céltartalékok, függő kötelezettségek és függő követelések standard megköveteli, hogy a gazdálkodó egység bizonyos függő kötelezettségekről információt tegyen közzé. Egy több munkáltatós programmal összefüggésben függő kötelezettség keletkezhet például:
                  
                              a)
                           
                           
                              …
                           
                        
            A MUNKAVISZONY MEGSZŰNÉSE UTÁNI JUTTATÁSOK: MEGHATÁROZOTT JUTTATÁSI PROGRAMOK
      
         Múltbeli szolgálat költsége
      
      
                  97.
               
               
                  Múltbeli szolgálat költsége akkor keletkezik, amikor a gazdálkodó egység egy új, a múltbeli szolgálathoz juttatásokat rendelő meghatározott juttatási programot vezet be, vagy egy már meglévő program alapján, a múltbeli szolgálat miatt fizetendő juttatásokban változtatásokat eszközöl. Az ilyen változtatások olyan munkavállalói szolgálat ellenértékét jelentik, amelyet abban az időszakban végeznek el, amíg az ezekre a juttatásokra való jogosultságot megszolgálják. Ezért a gazdálkodó egység a múltbeli szolgálat költségét erre az időszakra vonatkozóan jeleníti meg, függetlenül attól, hogy a költség korábbi időszakban teljesített munkavállalói szolgálathoz tartozik. A gazdálkodó egység a múltbeli szolgálat költségét a módosítás miatti kötelezettség változásaként értékeli (lásd 64. bekezdést). A múltbeli szolgálat költsége akkor lesz negatív, ha gazdálkodó egység úgy változtatja meg a múltbeli szolgálat fejében fizetett juttatásokat, hogy a meghatározott juttatási kötelem jelenértéke csökken.
               
            
                  98.
               
               
                  A múltbeli szolgálat költsége nem tartalmazza:
                  
                              (a)
                           
                           
                              a tényleges és a korábban feltételezett fizetésemelések közötti eltérések hatását a korábbi években elvégzett szolgálat után járó juttatási kötelemre (ilyenkor nem keletkezik múltbeli szolgálat költsége, mivel az aktuáriusi feltételezések figyelembe veszik a várható fizetéseket);
                           
                        
                              (b)
                           
                           
                              a nem kötelező nyugdíjemelések alulbecsléseit és felülbecsléseit, amikor a gazdálkodó egységnek vélelmezett kötelme van ilyen emelések megtételére (ilyenkor nem keletkezik múltbeli szolgálat költsége, mivel az aktuáriusi feltételezések figyelembe veszik az ilyen emeléseket);
                           
                        
                              (c)
                           
                           
                              a juttatások olyan emelésére vonatkozó becsléseket, amelyek a pénzügyi kimutatásokban már megjelenített aktuáriusi nyereségek miatt keletkeznek, amennyiben a gazdálkodó egység köteles, akár a program formális feltételei (vagy az ezen túlmenő vélelmezett kötelem), akár jogszabályi előírás alapján a programban keletkező esetleges többletet a program tagjai javára felhasználni, még akkor is, ha a juttatás növekedése még nem került formálisan rögzítésre (a kötelem ennek eredményeként bekövetkező növekedése aktuáriusi veszteség, nem pedig múltbeli szolgálat költsége, lásd 85. bekezdés (b) pontját);
                           
                        
                              (d)
                           
                           
                              a megszolgált juttatások növekedését, amikor a munkavállalók új, vagy emelt juttatások hiányában teljesítik a megszolgálási követelményeket (nincs múltbeli szolgálat költsége, mivel a gazdálkodó egység a juttatás becsült költségét tárgyidőszaki szolgálat költségeként számolta el a szolgálat végzésével párhuzamosan); és
                           
                        
                              (e)
                           
                           
                              a program olyan módosításainak hatását, amelyek a jövőbeni szolgálatok után járó juttatások összegét csökkentik (megszorítás).
                           
                        
            Megszorítások és rendezések
      
                  111.
               
               
                  Megszorítás akkor következik be, amikor egy gazdálkodó egység:
                  
                              (a)
                           
                           
                              vagy bizonyíthatóan elkötelezte magát, hogy a programban érintett munkavállalók számát jelentősen csökkenti; vagy
                           
                        
                              (b)
                           
                           
                              úgy módosítja a meghatározott juttatási program feltételeit, hogy a jelenlegi munkavállalók által elvégzendő jövőbeli szolgálat egy jelentős eleme már nem jogosít fel a juttatásra, vagy csak csökkentett juttatásra jogosít.
                           
                        A megszorítás bekövetkezhet egy elszigetelt esemény miatt, mint amilyen az üzembezárás, egy tevékenység megszüntetése, vagy egy juttatási program megszüntetése vagy felfüggesztése vagy olyan mértékű csökkentése, amennyire a jövőbeli fizetésemelések a múltbeli szolgálatért fizetendő juttatásokhoz kapcsolódnak. A megszorítások gyakran kapcsolódnak átszervezéshez. Ilyen esetben a gazdálkodó egységnek a megszorítást ugyanakkor kell elszámolnia, amikor a kapcsolódó átszervezést.
               
            
                  111A.
               
               
                  Ha egy program módosulása folytán csökkennek a juttatások, akkor csak a csökkenés jövőbeli szolgáltatásokra kifejtett hatása minősül megszorításnak. Bármilyen csökkenés múltbeli szolgálatokra kifejtett hatása negatív múltbeli szolgálati költségnek minősül.
               
            HATÁLYBALÉPÉS NAPJA
      
                  159D.
               
               
                  A 2008 májusában közzétett IFRS-ek javításai módosították a 7. bekezdést, a 8. bekezdés (b) pontját, a 32B., a 97., a 98. és a 111. bekezdést, és beiktatták a 111A. bekezdést. A gazdálkodó egységnek a 7. bekezdés, a 8. bekezdés (b) pontja és a 32B. bekezdés módosításait a 2009. január 1-jén vagy azt követően kezdődő éves időszakokra kell alkalmaznia. A korábbi alkalmazás megengedett. Ha egy gazdálkodó egység ezeket a módosításokat egy korábbi időszakra alkalmazza, ezt a tényt közzé kell tennie. A gazdálkodó egységnek a 97., a 98., a 111. és a 111A. bekezdés módosításait a juttatásokban 2009. január 1-jén vagy azt követően bekövetkező változásokra kell alkalmaznia.
               
            
                  160.
               
               
                  Az IAS 8 standard akkor alkalmazandó, amikor a gazdálkodó egység a 159–159D. bekezdésben foglalt módosítások miatt megváltoztatja számviteli politikáját. Ezen módosítások – az IAS 8 standard követelményei szerinti – visszamenőleges hatályú alkalmazásakor a gazdálkodó egység ezeket a változásokat úgy kezeli, mintha azokat a standard többi rendelkezésének alkalmazásával egyidejűleg már alkalmazta volna. Ez alól kivételt képez az, hogy a gazdálkodó egység közzéteheti a 120A. bekezdés (p) pontjában előírt összegeket, mivel ezeket az összegeket minden egyes éves időszakra előretekintően határozzák meg a pénzügyi kimutatásokban bemutatott legelső olyan éves időszaktól kezdve, amelyben a gazdálkodó egység első alkalommal alkalmazza a 120A. bekezdés módosításait.
               
            Az IAS 20
      Állami támogatások elszámolása és az állami közreműködés közzététele nemzetközi számviteli standard módosításai
      
      
         A 37. bekezdés törlésre kerül. A standard kiegészül a 10A. és a 43. bekezdéssel.
      
      ÁLLAMI TÁMOGATÁSOK
      
                  10A.
               
               
                  A piaci kamatnál alacsonyabb kamatú állami kölcsönből származó haszon állami támogatásként kezelendő. A kölcsönt az IAS 39 Pénzügyi instrumentumok: Megjelenítés és értékelés standarddal összhangban kell megjeleníteni és értékelni. A piaci kamatnál alacsonyabb kamatból eredő haszon a kölcsön IAS 39 standard szerint meghatározott kezdeti könyv szerinti értéke és a kapott jövedelmek közötti különbsége. Ezt a hasznot a jelen standard szerint kell elszámolni. A gazdálkodó egység köteles figyelembe venni mindazokat a feltételeket és kötelmeket, amelyeket teljesített vagy teljesítenie kell, amikor azon költségeket határozza meg, amelyeket a kölcsön haszna kompenzálni szándékozik.
               
            ÁLLAMI KÖZREMŰKÖDÉS
      
                  37.
               
               
                  [Törölve]
               
            HATÁLYBALÉPÉS NAPJA
      
                  43.
               
               
                  A 2008 májusában közzétett IFRS-ek javításai törölték a 37. bekezdést, és beiktatták a 10A. bekezdést. A gazdálkodó egységnek ezeket a módosításokat előretekintően, a 2009. január 1-jén vagy azt követően kezdődő éves időszakokban kapott állami kölcsönökre kell alkalmaznia. A korábbi alkalmazás megengedett. Ha egy gazdálkodó egység ezeket a módosításokat egy korábbi időszakra alkalmazza, ezt a tényt közzé kell tennie.
               
            A (2007-ben átdolgozott) IAS 23
      Hitelfelvételi költségek nemzetközi számviteli standard módosításai
      
      
         A 6. bekezdés módosul. A standard kiegészül a 29A. bekezdéssel.
      
      FOGALMAK
      
                  6.
               
               
                  A hitelfelvételi költségek lehetnek:
                  
                              (a)
                           
                           
                              az IAS 39 Pénzügyi instrumentumok: Megjelenítés és értékelés standardban leírt effektív kamatláb módszerrel számított kamatráfordítások;
                           
                        
                              (b)
                           
                           
                              [törölve]
                           
                        
                              (c)
                           
                           
                              [törölve]
                           
                        
                              (d)
                           
                           
                              az IAS 17 Lízingek standardnak megfelelően megjelenített pénzügyi lízingekkel kapcsolatos finanszírozási költségek; és
                           
                        
                              (e)
                           
                           
                              külföldi pénznemben felvett hitelekből eredő árfolyam-különbözetek, amennyiben ezek a kamatköltségek korrekciójának tekinthetők.
                           
                        
            HATÁLYBALÉPÉS NAPJA
      
                  29A.
               
               
                  A 2008 májusában közzétett IFRS-ek javításai módosították a 6. bekezdést. A gazdálkodó egységnek ezt a módosítást a 2009. január 1-jén vagy azt követően kezdődő éves időszakokra kell alkalmaznia. A korábbi alkalmazás megengedett. Ha egy gazdálkodó egység ezt a módosítást egy korábbi időszakra alkalmazza, ezt a tényt közzé kell tennie.
               
            Az IAS 27
      Konszolidált és egyedi pénzügyi kimutatások nemzetközi számviteli standard módosításai
      
         A 37. bekezdés módosul. A standard kiegészül a 43A. bekezdéssel.
      
      A LEÁNYVÁLLALATOKBAN, KÖZÖS VEZETÉSŰ GAZDÁLKODÓ EGYSÉGEKBEN ÉS TÁRSULT VÁLLALKOZÁSOKBAN FENNÁLLÓ BEFEKTETÉSEK ELSZÁMOLÁSA AZ EGYEDI PÉNZÜGYI KIMUTATÁSOKBAN
      
                  37.
               
               
                  Ha egy gazdálkodó egység egyedi pénzügyi kimutatásokat készít, akkor a leányvállalatokban, közös vezetésű gazdálkodó egységekben és társult vállalkozásokban fennálló befektetéseit:
                  
                              (a)
                           
                           
                              bekerülési értéken kell elszámolnia, vagy
                           
                        
                              (b)
                           
                           
                              az IAS 39 standard szerint kell elszámolnia.
                           
                        A gazdálkodó egységnek a befektetések egyes csoportjaira azonos elszámolást kell alkalmaznia. A bekerülési értéken elszámolt befektetéseket az IFRS 5 Értékesítésre tartott befektetett eszközök és megszűnt tevékenységek standard alapján kell elszámolni, ha az IFRS 5 standard szerint értékesítésre tartottaknak minősítették (vagy olyan elidegenítési csoportba tartozónak, amely értékesítésre tartottnak minősül). Az IAS 39 standard szerint elszámolt befektetések értékelése ilyen körülmények között nem változik.
               
            HATÁLYBALÉPÉS NAPJA ÉS ÁTTÉRÉS
      
                  43A.
               
               
                  A 2008 májusában közzétett IFRS-ek javításai módosították a 37. bekezdést. A gazdálkodó egységnek ezt a módosítást előretekintően, a 2009. január 1-jén vagy azt követően kezdődő éves időszakokra kell alkalmaznia attól a naptól kezdve, amikor az IFRS 5 standardot először alkalmazta. A korábbi alkalmazás megengedett. Ha egy gazdálkodó egység ezt a módosítást egy korábbi időszakra alkalmazza, ezt a tényt közzé kell tennie.
               
            Az IAS 28
      Társult vállalkozásokban lévő befektetések nemzetközi számviteli standard módosításai
      
      
         Az 1. és a 33. bekezdés, valamint a 41. bekezdés feletti cím módosul. A standard kiegészül a 41C. bekezdéssel.
      
      HATÓKÖR
      
                  1.
               
               
                  A jelen standardot kell alkalmazni a társult vállalkozásokban lévő befektetések elszámolására. A standard nem vonatkozik azonban az alábbi gazdálkodó egységek által birtokolt olyan társult vállalkozásokban lévő befektetésekre:
                  
                              (a)
                           
                           
                              kockázati tőkebefektető szervezetek, vagy
                           
                        
                              (b)
                           
                           
                              befektetési alapok, zártvégű alapok, vagy más hasonló gazdálkodó egységek, ideértve a befektetéshez kapcsolt biztosítási alapokat is
                           
                        amelyeket a kezdeti megjelenítéskor az eredménnyel szemben valós értéken értékeltnek jelölnek meg, vagy kereskedési céllal tartottnak minősítenek, és az IAS 39 Pénzügyi instrumentumok: Megjelenítés és értékelés standarddal összhangban számolnak el. Az ilyen befektetéseket az IAS 39 szerint valós értéken kell értékelni, a valós érték változásait a változás időszakának eredményében jelenítve meg. Az ilyen befektetést birtokló gazdálkodó egység köteles a 37. bekezdés (f) pontjában előírtakat közzétenni.
               
            A TŐKEMÓDSZER ALKALMAZÁSA
      Értékvesztés miatti veszteségek
      
                  33.
               
               
                  Mivel a társult vállalkozásban lévő befektetés könyv szerinti értékének részét képező goodwillt nem elkülönítve jelenítik meg, azt nem vizsgálják elkülönülten értékvesztés szempontjából a goodwill értékvesztési vizsgálatára vonatkozóan az IAS 36 Eszközök értékvesztése standardban szereplő előírások alkalmazásával. Ehelyett – mintegy külön eszközként – a befektetés teljes könyv szerinti értékét vizsgálják értékvesztés szempontjából az IAS 36 szerint úgy, hogy összehasonlítják a megtérülő összeget (a használati érték és az értékesítési költségekkel csökkentett valós érték közül a magasabb) a könyv szerinti értékkel, amikor az IAS 39-ben szereplő előírások alkalmazása azt jelzi, hogy a befektetés értékvesztett lehet. Az ilyen körülmények között kimutatott értékvesztés nem rendelendő semmilyen olyan eszközhöz, ideértve goodwillt is, amely a társult vállalkozásban lévő befektetés könyv szerinti értékének részét képezi. Ennek megfelelően, ezen értékvesztés miatti veszteség visszaírását az IAS 36 standard szerint kell elszámolni olyan mértékben, amilyen mértékig a befektetés megtérülő értéke növekszik a későbbiekben. A befektetés használati értékének meghatározásánál a gazdálkodó egység felbecsüli:
                  
                              (a)
                           
                           
                              …
                           
                        
            HATÁLYBALÉPÉS NAPJA ÉS ÁTTÉRÉS
      
                  41C.
               
               
                  A 2008 májusában közzétett IFRS-ek javításai módosították az 1. és a 33. bekezdést. A gazdálkodó egységnek ezeket a módosításokat a 2009. január 1-jén vagy azt követően kezdődő éves időszakokra kell alkalmaznia. A korábbi alkalmazás megengedett. Ha egy gazdálkodó egység ezeket a módosításokat egy korábbi időszakra alkalmazza, ezt a tényt közzé kell tennie, és egyidejűleg alkalmaznia kell az IFRS 7 Pénzügyi instrumentumok: Közzétételek standard 3. bekezdésének, az IAS 31 standard 1. bekezdésének és az IAS 32 Pénzügyi instrumentumok: Bemutatás standard 4. bekezdésének 2008 májusában közzétett módosításait. A gazdálkodó egység a módosításokat előretekintően alkalmazhatja.
               
            Az IAS 31
      Közös vállalkozásokban lévő érdekeltségek nemzetközi számviteli standard módosításai
      
      
         Az 1. bekezdés, valamint az 58. bekezdés feletti cím módosul. A standard kiegészül az 58B. bekezdéssel.
      
      HATÓKÖR
      
                  1.
               
               
                  A jelen standardot kell alkalmazni a közös vállalkozásokban lévő érdekeltségek elszámolására, valamint a közös vállalkozás eszközeinek, kötelezettségeinek, bevételeinek és ráfordításainak a közös vállalkozás tulajdonosainak és befektetőinek pénzügyi kimutatásaiban való bemutatására, függetlenül attól, hogy a közös vállalkozási tevékenység milyen szerkezetben vagy formában valósul meg. Ugyanakkor, a standard nem vonatkozik a közös vezetésű vállalkozásokban meglévő olyan érdekeltségekre, amelyek tulajdonosai:
                  
                              (a)
                           
                           
                              kockázati tőkebefektető szervezetek, vagy
                           
                        
                              (b)
                           
                           
                              befektetési alapok, zártvégű alapok, vagy más hasonló gazdálkodó egységek, ideértve a befektetéshez kapcsolt biztosítási alapokat is,
                           
                        ha azokat a kezdeti megjelenítéskor az eredménnyel szemben valós értéken értékeltnek jelölnek meg, vagy kereskedési céllal tartottnak minősítenek, és az IAS 39 Pénzügyi instrumentumok: Megjelenítés és értékelés standarddal összhangban számolnak el. Az ilyen befektetéseket az IAS 39 szerint valós értéken kell értékelni, a valós érték változásait a változás időszakának eredményében jelenítve meg. Az ilyen érdekeltséget birtokló tulajdonos köteles az 55. és 56. bekezdésben előírtakat közzétenni.
               
            HATÁLYBALÉPÉS NAPJA ÉS ÁTTÉRÉS
      
                  58B.
               
               
                  A 2008 májusában közzétett IFRS-ek javításai módosították az 1. bekezdést. A gazdálkodó egységnek ezt a módosítást a 2009. január 1-jén vagy azt követően kezdődő éves időszakokra kell alkalmaznia. A korábbi alkalmazás megengedett. Ha egy gazdálkodó egység ezt a módosítást egy korábbi időszakra alkalmazza, ezt a tényt közzé kell tennie, és egyidejűleg alkalmaznia kell az IFRS 7 Pénzügyi instrumentumok: Közzétételek standard 3. bekezdésének, az IAS 28 standard 1. bekezdésének és az IAS 32 Pénzügyi instrumentumok: Bemutatás standard 4. bekezdésének 2008 májusában közzétett módosításait. A gazdálkodó egység a módosításokat előretekintően alkalmazhatja.
               
            Függelék az IAS 28 és IAS 31 standard módosításaihoz
      
         
            Más IFRS-ek módosításai
         
      
      
         A gazdálkodó egységek az IFRS 7 és az IAS 32 standard ezen függelékbeli módosításait akkor kötelesek alkalmazni, ha az IAS 28. és 31 standard kapcsolódó módosításait alkalmazzák.
      
      
         IFRS 7   
            Pénzügyi instrumentumok: Közzétételek
         
      
      
         A 3. bekezdés (a) pontja módosul. A standard kiegészül a 44D. bekezdéssel.
      
      
         HATÓKÖR
      
      
                  3.
               
               
                  A jelen IFRS-t kell alkalmazni valamennyi gazdálkodó egység valamennyi típusú pénzügyi instrumentumára, kivéve:
                  
                              (a)
                           
                           
                              az IAS 27 Konszolidált és egyedi pénzügyi kimutatások, az IAS 28 Társult vállalkozásokban lévő befektetések, vagy az IAS 31 Közös vállalkozásokban lévő érdekeltségek standardok alapján elszámolt leányvállalatokban, társult vállalkozásokban vagy közös vállalkozásokban meglévő érdekeltségeket. Egyes esetekben azonban az IAS 27, az IAS 28 vagy az IAS 31 megengedi a gazdálkodó egységnek, hogy a leányvállalatban, társult vállalkozásban vagy közös vállalkozásban lévő érdekeltséget az IAS 39 használatával számolja el; ezekben az esetekben a jelen IFRS követelményeit kell alkalmazni. A gazdálkodó egységeknek a jelen IFRS-t kell alkalmazniuk minden olyan származékos termékre is, amelyek leányvállalatokban, társult vállalkozásokban vagy közös vállalkozásokban lévő érdekeltségekhez kapcsolódnak, kivéve, ha a származékos termék megfelel a tőkeinstrumentum IAS 32-ben található fogalmának.
                           
                        
            
         HATÁLYBALÉPÉS NAPJA ÉS ÁTTÉRÉS
      
      
                  44D.
               
               
                  A 2008 májusában közzétett IFRS-ek javításai módosították a 3. bekezdés (a) pontját. A gazdálkodó egységnek ezt a módosítást a 2009. január 1-jén vagy azt követően kezdődő éves időszakokra kell alkalmaznia. A korábbi alkalmazás megengedett. Ha egy gazdálkodó egység ezt a módosítást egy korábbi időszakra alkalmazza, ezt a tényt közzé kell tennie, és egyidejűleg alkalmaznia kell az IAS 28 standard 1. bekezdésének, az IAS 31 standard 1. bekezdésének és az IAS 32 standard 4. bekezdésének 2008 májusában közzétett módosításait. A gazdálkodó egység a módosításokat előretekintően alkalmazhatja.
               
            
         IAS 32   
            Pénzügyi instrumentumok: Bemutatás
         
      
      
         A 4. bekezdés (a) pontja, valamint a 96. bekezdés feletti cím módosul. A standard kiegészül a 97D. bekezdéssel.
      
      
         HATÓKÖR
      
      
                  4.
               
               
                  A jelen standardot kell alkalmazni valamennyi gazdálkodó egység valamennyi típusú pénzügyi instrumentumára, kivéve:
                  
                              (a)
                           
                           
                              az IAS 27 Konszolidált és egyedi pénzügyi kimutatások, az IAS 28 Társult vállalkozásokban lévő befektetések, vagy az IAS 31 Közös vállalkozásokban lévő érdekeltségek standardok alapján elszámolt leányvállalatokban, társult vállalkozásokban vagy közös vállalkozásokban meglévő érdekeltségeket. Egyes esetekben azonban az IAS 27, az IAS 28 vagy az IAS 31 megengedi a gazdálkodó egységnek, hogy a leányvállalatban, társult vállalkozásban vagy közös vállalkozásban lévő érdekeltséget az IAS 39 használatával számolja el; ezekben az esetekben a jelen IFRS követelményeit kell alkalmazni. A gazdálkodó egységeknek ezt a standardot kell alkalmazniuk minden olyan származékos termékre is, amely leányvállalatokban, társult vállalkozásokban vagy közös vállalkozásokban lévő érdekeltségekhez kapcsolódik.
                           
                        
            
         HATÁLYBALÉPÉS NAPJA ÉS ÁTTÉRÉS
      
      
                  97D.
               
               
                  A 2008 májusában közzétett IFRS-ek javításai módosították a 4. bekezdést. A gazdálkodó egységnek ezt a módosítást a 2009. január 1-jén vagy azt követően kezdődő éves időszakokra kell alkalmaznia. A korábbi alkalmazás megengedett. Ha egy gazdálkodó egység ezt a módosítást egy korábbi időszakra alkalmazza, ezt a tényt közzé kell tennie, és egyidejűleg alkalmaznia kell az IFRS 7 standard 3. bekezdésének, az IAS 28 standard 1. bekezdésének és az IAS 31 standard 1. bekezdésének 2008 májusában közzétett módosításait. A gazdálkodó egység a módosításokat előretekintően alkalmazhatja.
               
            Az IAS 29
      Pénzügyi beszámolás a hiperinflációs gazdaságokban nemzetközi számviteli standard módosításai
      
      A 6., a 15. és a 19. bekezdés módosul. Ezeket a módosításokat a 2009. január 1-jén vagy azt követően kezdődő éves időszakokra kell alkalmazni. A korábbi alkalmazás megengedett.
      A PÉNZÜGYI KIMUTATÁSOK ÚJRA-MEGÁLLAPÍTÁSA
      
                  6.
               
               
                  Azok a gazdálkodó egységek, amelyek a pénzügyi kimutatásokat az eredeti bekerülési érték-alapú számvitel alapján készítik, ennek során nem veszik figyelembe sem az általános árszintben bekövetkezett változásokat, sem a megjelenített eszközök vagy kötelezettségek specifikus áremelkedését. Ez alól kivételt képeznek azok az eszközök és kötelezettségek, amelyeket a gazdálkodó egység köteles valós értéken értékelni vagy saját választása alapján értékel valós értéken. Például az ingatlanok, gépek és berendezések valós értékre átértékelhetők, a biológiai eszközöket pedig általában valós értéken kell értékelni. Mindazonáltal néhány gazdálkodó egység olyan jelenlegi érték megközelítés alapján készíti pénzügyi kimutatásait, amely a birtokolt eszközök specifikus árváltozásainak hatását tükrözi.
               
            
                  15.
               
               
                  A legtöbb nem-monetáris tételt bekerülési értéken vagy értékcsökkenéssel csökkentett bekerülési értéken tartják nyilván; ezért ezek a tételek a megszerzésük időpontjában érvényes értékükön vannak kifejezve. Az egyes tételek újra-megállapított bekerülési értékét vagy értékcsökkenéssel csökkentett bekerülési értékét úgy határozzák meg, hogy a megszerzés időpontja és a beszámolási időszak vége közötti árindex-változást alkalmazzák a tételek eredeti bekerülési értékére és a halmozott értékcsökkenésre. Például az ingatlanok, gépek és berendezések, a befektetések, a nyersanyag- és árukészletek, a goodwill, a szabadalmak, a védjegyek és a hasonló eszközök értéke beszerzésük időpontjától újra-megállapításra kerül. A félkész- és késztermék-készletek értéke attól az időponttól kerül újra-megállapításra, amikor beszerzésük és átalakításuk költségei felmerültek.
               
            
                  19.
               
               
                  A nem-monetáris tétel újra-megállapított értékét a vonatkozó IFRS-eknek megfelelően csökkentik, ha az meghaladja a megtérülő értékét. Például az ingatlanok, gépek és berendezések, a goodwill, a szabadalmak és a védjegyek újra-megállapított értékét a megtérülő értékre és a készletek újra-megállapított értékét a nettó realizálható értékre csökkentik.
               
            Az IAS 36
      Eszközök értékvesztése nemzetközi számviteli standard módosítása
      
      
         A 134. bekezdés e) pontja módosul. A standard kiegészül a 140C. bekezdéssel.
      
      KÖZZÉTÉTEL
      A goodwillt vagy határozatlan hasznos időtartamú immateriális javakat tartalmazó pénztermelő egységek megtérülő értékének megállapításához felhasznált becslések
      
                  134.
               
               
                  A gazdálkodó egységnek az alábbi (a)–(f) pontokban meghatározott információkat valamennyi olyan pénztermelő egységre (egységek csoportjára) vonatkozóan közzé kell tennie, amelyek esetében a hozzárendelt goodwill vagy határozatlan hasznos élettartamú immateriális javak könyv szerinti értéke jelentős a gazdálkodó egység goodwillje vagy határozatlan hasznos élettartamú immateriális javai teljes könyv szerinti értékéhez képest:
                  
                              (e)
                           
                           
                              amennyiben az egység (egységek csoportja) megtérülő értéke az értékesítési költségekkel csökkentett valós értéken alapul, az értékesítési költségekkel csökkentett valós érték meghatározásának módszerét. Amennyiben az értékesítési költségekkel csökkentett valós érték nem az adott egységre (egységcsoportra) vonatkozó megfigyelhető piaci áron alapul, az alábbi információkat is közzé kell tenni:
                              
                                          (i)
                                       
                                       
                                          a vezetés által az értékesítés költségeivel csökkentett valós érték megállapításához felhasznált valamennyi főbb feltételezés leírását. A fő feltételezések azok, amelyekre az egység (egységcsoport) megtérülő értéke leginkább érzékeny.
                                       
                                    
                                          (ii)
                                       
                                       
                                          a vezetés által az egyes fő feltételezések értékeinek meghatározásához alkalmazott megközelítés leírását, bemutatva, hogy az adott értékek múltbeli tapasztalatokon alapulnak-e, vagy, ha alkalmazható, konzisztensek-e a külső információforrásokkal, és amennyiben nem, miben és miért térnek el a múltbéli tapasztalatoktól és külső információ forrásoktól.
                                       
                                    Ha az értékesítés költségeivel csökkentett valós érték meghatározása diszkontált cash flow tervek segítségével történik, akkor a következő információkat is közzé kell tenni:
                              
                                          (iii)
                                       
                                       
                                          azt az időszakot, amelyre a vezetőség a cash flow-kat tervezte,
                                       
                                    
                                          (iv)
                                       
                                       
                                          a cash flow tervek extrapolálásához használt növekedési ütemet,
                                       
                                    
                                          (v)
                                       
                                       
                                          a cash flow terveknél alkalmazott diszkontrátá(ka)t.
                                       
                                    
                        
            ÁTMENETI RENDELKEZÉSEK ÉS HATÁLYBALÉPÉS NAPJA
      
                  140C.
               
               
                  A 2008 májusában közzétett IFRS-ek javításai módosították a 134. bekezdés (e) pontját. A gazdálkodó egységnek ezt a módosítást a 2009. január 1-jén vagy azt követően kezdődő éves időszakokra kell alkalmaznia. A korábbi alkalmazás megengedett. Ha egy gazdálkodó egység ezt a módosítást egy korábbi időszakra alkalmazza, közzé kell tennie ezt a tényt.
               
            Az IAS 38
      Immateriális javak nemzetközi számviteli standard módosításai
      
      
         A 69., a 70. és a 98. bekezdés módosul. A standard kiegészül a 69A. és 130D. bekezdéssel.
      
      A RÁFORDÍTÁS ELSZÁMOLÁSA
      
                  69.
               
               
                  Egyes esetekben ráfordítás merül fel a gazdálkodó egység számára való jövőbeni gazdasági hasznok biztosítása céljából, de nem szereznek meg vagy állítanak elő olyan immateriális eszközt vagy más eszközt, amelyet meg lehetne jeleníteni. Áruszállítás esetén a gazdálkodó egység az ilyen kiadást akkor számolja el ráfordításként, amikor hozzáférési joga van ezen árukhoz. Szolgáltatásnyújtás esetén a gazdálkodó egység az ilyen kiadást akkor számolja el ráfordításként, amikor megkapja a szolgáltatást. Például a kutatási kiadást a felmerülése időpontjában számolják el ráfordításként (lásd az 54. bekezdést), kivéve, ha ahhoz egy üzleti kombináció részeként jutottak hozzá. Olyan egyéb ráfordítások, amelyeket felmerülésük időpontjában ráfordításként számolnak el, például:
                  
                              (a)
                           
                           
                              …
                           
                        
                              (c)
                           
                           
                              a reklámra és promóciós tevékenységekre fordított ráfordítások (ideértve a postai megrendelő katalógusokat is).
                           
                        
                              (d)
                           
                           
                              …
                           
                        
            
                  69A.
               
               
                  Egy gazdálkodó egységnek akkor van hozzáférési joga az árukhoz, ha tulajdonolja őket. Hasonlóan, akkor is hozzáférési joga van az árukhoz, ha a szállító a szállítási szerződés feltételeinek megfelelően azokat létrehozta, és a gazdálkodó egység kérheti a leszállítást fizetésért cserébe. A szolgáltatás akkor tekinthető megkapottnak, ha a szállító a gazdálkodó egység részére történő nyújtásról szóló szerződésnek megfelelően teljesít, és nem pedig akkor, amikor a gazdálkodó egység azt más szolgáltatás nyújtásához – például az ügyfeleknek szóló reklám céljára – használja fel.
               
            
                  70.
               
               
                  A 68. bekezdés nem zárja ki, hogy a gazdálkodó egység egy adott előleget eszközként jelenítsen meg, amikor az árukért történő fizetés megelőzi az árukhoz való hozzáférés jogának megszerzését. Hasonlóan, a 68. bekezdés nem zárja ki, hogy a gazdálkodó egység egy adott előleget eszközként jelenítsen meg, amikor a szolgáltatásért történő fizetés megelőzi a szolgáltatás megkapását.
               
            HATÁROZOTT HASZNOS ÉLETTARTAMÚ IMMATERIÁLIS JAVAK
      Amortizációs időszak és amortizációs módszer
      
                  98.
               
               
                  Számos különböző amortizációs módszer alkalmazható egy eszköz értékcsökkenthető összegének az eszköz hasznos élettartama alatti szisztematikus alapon történő felosztására. E módszerek között van a lineáris módszer, a fokozatosan csökkenő egyenleg módszer és a termelési egységek módszer. Az alkalmazott módszert az adott eszközben megtestesülő jövőbeni gazdasági hasznok felhasználásának várható ütemezése alapján választják ki, és azt valamennyi időszakra vonatkozóan konzisztens módon alkalmazzák, kivéve, ha a jövőbeni gazdasági hasznok hasznosításának várható ütemezésében változás áll be.
               
            ÁTMENETI RENDELKEZÉSEK ÉS HATÁLYBALÉPÉS NAPJA
      
                  130D.
               
               
                  A 2008 májusában közzétett IFRS-ek javításai módosították a 69., a 70. és a 98. bekezdést, és beiktatták a 69A. bekezdést. A gazdálkodó egységnek ezeket a módosításokat a 2009. január 1-jén vagy azt követően kezdődő éves időszakokra kell alkalmaznia. A korábbi alkalmazás megengedett. Ha egy gazdálkodó egység ezeket a módosításokat egy korábbi időszakra alkalmazza, ezt a tényt közzé kell tennie.
               
            Az IAS 39
      Pénzügyi instrumentumok: Megjelenítés és értékelés nemzetközi számviteli standard módosításai
      
      
         A 9., a 73. és az AG8. bekezdés módosul. A standard kiegészül az 50A. és a 108C. bekezdéssel.
      
      FOGALMAK
      
                  9.
               
               
                  A következő kifejezések a jelen standardban a következőkben meghatározott értelemben használatosak:
                  …
               
            
         A pénzügyi instrumentumok négy kategóriájának fogalmai
      
      Az eredménnyel szemben valós értéken értékelt pénzügyi eszköz vagy pénzügyi kötelezettség olyan pénzügyi eszköz vagy pénzügyi kötelezettség, amelyik megfelel az alábbi kritériumok valamelyikének:
      
                  (a)
               
               
                  kereskedési céllal tartottként került besorolásra. Egy pénzügyi eszköz vagy pénzügyi kötelezettség kereskedési céllal tartottnak minősül, ha:
                  
                              (i)
                           
                           
                              azt alapvetően közeljövőbeli továbbértékesítés vagy visszavásárlás céljára szerezték meg vagy vállalták fel;
                           
                        
                              (ii)
                           
                           
                              az a kezdeti megjelenítéskor egy olyan azonosítható pénzügyi instrumentumokból álló portfolió része, amelyeket együtt kezelnek, és amelyekkel kapcsolatban bizonyíték van a közelmúltbeli tényleges rövid távú nyereségszerzésre; vagy
                           
                        
                              (iii)
                           
                           
                              az egy származékos termék (kivéve az olyan származékos terméket, amely megjelölt és hatékony fedezeti instrumentum).
                           
                        
            
                  (b)
               
               
                  …
               
            ÉRTÉKELÉS
      Átsorolások
      
                  50A.
               
               
                  A körülmények alábbi változásai az 50. bekezdés alkalmazásában nem minősülnek átsorolásoknak:
                  
                              (a)
                           
                           
                              egy származékos termék, amely előzőleg egy cash flow fedezeti vagy nettó befektetés fedezeti ügylet megjelölt és hatékony fedezeti instrumentuma volt, a továbbiakban már nem felel meg e célnak,
                           
                        
                              (b)
                           
                           
                              egy származékos termék egy cash flow fedezeti vagy nettó befektetés fedezeti ügylet megjelölt és hatékony fedezeti instrumentumává válik,
                           
                        
                              (c)
                           
                           
                              a pénzügyi eszközöket átsorolják, amikor egy biztosító társaság az IFRS 4 standard 45. bekezdésével összhangban megváltoztatja számviteli politikáját.
                           
                        
            FEDEZETI ÜGYLETEK
      Fedezeti instrumentumok
      Minősített instrumentumok
      
                  73.
               
               
                  Fedezeti elszámolási célokra kizárólag azon instrumentumok jelölhetők meg fedezeti instrumentumként, amelyek a beszámolót készítő egységen kívüli (azaz a beszámoló által lefedett csoporton vagy különálló gazdálkodó egységen kívüli) felet is bevonnak. Bár egy konszolidált csoporton belüli különálló gazdálkodó egységek vagy egy gazdálkodó egységen belüli divíziók köthetnek fedezeti ügyleteket a csoporton belüli más gazdálkodó egységekkel vagy a gazdálkodó egységen belüli más divíziókkal, az ilyen csoporton belüli ügyleteket a konszolidáció során kiszűrik. Emiatt az ilyen fedezeti ügyletek a csoport konszolidált pénzügyi kimutatásaiban nem felelnek meg a fedezeti elszámolás feltételeinek. Ugyanakkor azok a csoporton belüli gazdálkodó egységek egyedi vagy különálló pénzügyi kimutatásaiban megfelelhetnek a fedezeti elszámolás feltételeinek, feltéve, hogy azok a beszámoló által lefedett gazdálkodó egységen kívüliek.
               
            HATÁLYBALÉPÉS NAPJA ÉS ÁTTÉRÉS
      
                  108C.
               
               
                  A 2008 májusában közzétett IFRS-ek javításai módosították a 9., a 73. és az AG8. bekezdést, és beiktatták az 50A. bekezdést. A gazdálkodó egységnek ezeket a módosításokat a 2009. január 1-jén vagy azt követően kezdődő éves időszakokra kell alkalmaznia. A gazdálkodó egységnek a 9. és az 50A. bekezdés módosításait attól az időponttól kezdve és úgy kell alkalmaznia, amikortól és ahogyan a 2005. évi módosításokat a 105A. bekezdésben leírtak szerint alkalmazta. Valamennyi módosítás korábbi alkalmazása megengedett. Ha egy gazdálkodó egység ezeket a módosításokat egy korábbi időszakra alkalmazza, ezt a tényt közzé kell tennie.
               
            Az IAS 39
      Pénzügyi instrumentumok: Megjelenítés és értékelés standardhoz fűzött alkalmazási útmutató módosítása
      
      FOGALMAK (8. ÉS 9. BEKEZDÉSEK)
      Effektív kamatláb
      
                  AG8.
               
               
                  Amennyiben a gazdálkodó egység megváltoztatja a fizetendő vagy befolyó összegekre vonatkozó becsléseit, a gazdálkodó egységnek a pénzügyi eszköz vagy pénzügyi kötelezettség (vagy a pénzügyi instrumentumok egy csoportja) könyv szerinti értékét módosítania kell, hogy az az aktuális és módosított becsült cash flow-kat tükrözze. A gazdálkodó egység a könyv szerinti értéket a becsült jövőbeni cash flow-knak a pénzügyi instrumentum eredeti effektív kamatlábán számított jelenértéke kiszámításával számítja át, vagy – ha alkalmazható – a 92. bekezdéssel összhangban számított felülvizsgált effektív kamatlábon. A módosítást az eredményben jelenítik meg bevételként vagy ráfordításként. Ha egy pénzügyi eszköz az 50B., 50D. vagy az 50E. bekezdéssel összhangban átsorolásra kerül, és a gazdálkodó egység ezt követően a megnövekedett behajthatóság eredményeként megnöveli a jövőben befolyó összegekre vonatkozó becsléseit, ennek a növekedésnek a hatását az effektív kamatláb kiigazításaként kell megjeleníteni a becslés módosításának időpontjától, és nem az eszköznek a módosítás időpontjában fennálló könyv szerinti értékének kiigazításaként.
               
            Az IAS 40
      Befektetési célú ingatlan nemzetközi számviteli standard módosításai
      
      
         A 8., 9., 48., 53., 54. és 57. bekezdés módosul. A 22. bekezdés törlésre kerül, és beiktatásra kerül az 53A., az 53B. és a 85B. bekezdés.
      
      FOGALMAK
      
                  8.
               
               
                  Az alábbiak példák a befektetési célú ingatlanra:
                  
                              (a)
                           
                           
                              …
                           
                        
                              (e)
                           
                           
                              a befektetési célú ingatlanként való jövőbeni hasznosítás céljából építés vagy fejlesztés alatt álló ingatlan.
                           
                        
            
                  9.
               
               
                  Az alábbiak példák a befektetési célú ingatlanok körébe nem tartozó és ezért a jelen standard hatókörén kívül eső tételekre:
                  
                              (a)
                           
                           
                              …
                           
                        
                              (d)
                           
                           
                              [törölve]
                           
                        
                              (e)
                           
                           
                              …
                           
                        
            ÉRTÉKELÉS A MEGJELENÍTÉSKOR
      
                  22.
               
               
                  [Törölve]
               
            Valós érték modell
      
                  48.
               
               
                  Kivételes esetekben egyértelmű bizonyíték van arra akkor, amikor a gazdálkodó egység megszerez egy befektetési célú ingatlant (vagy akkor, amikor a használati cél megváltozása után egy meglévő ingatlan befektetési célú ingatlanná válik), hogy a valós értékre vonatkozó ésszerű becslések értéktartománya olyan széles lesz és a különféle kimenetelek valószínűségét olyan nehéz lesz megbecsülni, hogy az kizárja a valós értékre vonatkozó egyetlen becslés használhatóságát. Ez azt jelezheti, hogy az ingatlan valós értékét nem lehet folyamatosan megbízhatóan meghatározni (lásd az 53. bekezdést).
               
            
         
            Képtelenség a valós érték megbízható mérésére
         
      
      
                  53.
               
               
                  Van egy olyan megcáfolható feltételezés, hogy egy gazdálkodó egység képes lesz folyamatosan megbízhatóan meghatározni egy befektetési célú ingatlan valós értékét. Kivételes esetekben ugyanakkor egyértelmű bizonyíték van arra akkor, amikor a gazdálkodó egység megszerez egy befektetési célú ingatlant (vagy akkor, amikor a használati cél megváltozása után egy meglévő ingatlan befektetési célú ingatlanná válik), hogy a gazdálkodó egység nem lesz képes folyamatosan megbízhatóan meghatározni a befektetési célú ingatlan valós értékét. Ez akkor, és csak akkor következik be, ha ritkán kerül sor összehasonlítható piaci ügyletekre és a valós értékre nézve nem állnak rendelkezésre alternatív (például a diszkontált cash flow előrejelzésekre alapozott) megbízható becslések. Ha egy gazdálkodó egység megállapítja, hogy egy építés alatt álló befektetési célú ingatlan valós értéke nem határozható meg megbízhatóan, de az ingatlan elkészültekori valós értékét megbízhatóan meghatározhatónak véli, köteles az építés alatt álló befektetési célú ingatlant bekerülési értéken értékelni mindaddig, amíg vagy a valós érték megbízhatóan meghatározhatóvá válik, vagy az építés be nem fejeződik (a kettő közül a korábbi időpontig). Ha egy gazdálkodó egység megállapítja, hogy egy (nem építés alatt álló) befektetési célú ingatlan valós értéke nem határozható meg folyamatosan megbízhatóan, akkor a gazdálkodó egységnek az IAS 16 standardban meghatározott bekerülési érték modell alkalmazásával kell értékelnie az ilyen befektetési célú ingatlant. A befektetési célú ingatlan maradványértékét nullának kell feltételezni. A gazdálkodó egységnek a befektetési célú ingatlan elidegenítéséig kell alkalmaznia az IAS 16 standardot.
               
            
                  53A.
               
               
                  Amint egy gazdálkodó egység megbízhatóan meg tudja állapítani egy korábban bekerülési értéken értékelt, építés alatt álló befektetési célú ingatlan valós értékét, onnantól ezt az ingatlant valós értéken kell értékelnie. Amint ezen ingatlan építése befejeződik, feltételezni kell, hogy a valós értéke megbízhatóan megállapítható. Ha nem ez a helyzet, akkor az 53. bekezdéssel összhangban az ingatlant az IAS 16 standardban meghatározott bekerülési érték modell alkalmazásával kell elszámolni.
               
            
                  53B.
               
               
                  Azt a feltevést, hogy egy építés alatt álló befektetési célú ingatlan valós értéke megbízhatóan megállapítható, csak a kezdeti megjelenítéskor lehet cáfolni. Az a gazdálkodó egység, amely egy építés alatt álló befektetési célú ingatlan valamely tételét valós értéken értékelte, nem juthat arra a következtetésre, hogy a felépített befektetési célú ingatlan valós értéke nem határozható meg megbízhatóan.
               
            
                  54.
               
               
                  Azon kivételes esetekben, amikor a gazdálkodó egység – az 53. bekezdésben említett ok miatt – arra kényszerül, hogy egy befektetési célú ingatlant az IAS 16 standardban ismertetett bekerülési érték modell alkalmazásával értékeljen, az összes többi befektetési célú ingatlanját – ideértve az építés alatt álló befektetési célú ingatlanokat – valós értéken értékeli. Ilyen esetekben, annak ellenére, hogy a gazdálkodó egység egy meghatározott befektetési célú ingatlanra alkalmazhatja a bekerülési érték modellt, a gazdálkodó egységnek valamennyi fennmaradó ingatlan elszámolására továbbra is a valós érték modellt kell alkalmaznia.
               
            ÁTSOROLÁSOK
      
                  57.
               
               
                  A befektetési célú ingatlanokhoz vagy azokból történő átsorolásokat akkor, és csak akkor lehet végrehajtani, ha a használatban változás áll be, amit alátámaszt:
                  
                              (a)
                           
                           
                              …
                           
                        
                              (c)
                           
                           
                              a saját használat befejezése, a saját használatú ingatlanok közül a befektetési célú ingatlanokhoz történő átsoroláshoz; vagy
                           
                        
                              (d)
                           
                           
                              egy másik fél részére történő operatív lízing megkezdése, a készletek közül a befektetési célú ingatlanokhoz történő átsoroláshoz.
                           
                        
                              (e)
                           
                           
                              [törölve]
                           
                        
            HATÁLYBALÉPÉS NAPJA
      
                  85B.
               
               
                  A 2008 májusában közzétett IFRS-ek javításai módosították a 8., a 9., a 48., az 53., az 54. és az 57. bekezdést, törölték a 22. bekezdést, és beiktatták az 53A. és az 53B. bekezdést. A gazdálkodó egységnek ezeket a módosításokat előretekintően, a 2009. január 1-jén vagy azt követően kezdődő éves időszakokra kell alkalmaznia. A gazdálkodó egység ezeket a módosításokat egy 2009. január 1. előtti időponttól kezdve is alkalmazhatja az építés alatt álló befektetési célú ingatlanokra, feltéve ha az építés alatt álló befektetési célú ingatlanok valós értékeit azokban az időpontokban meghatározták. A korábbi alkalmazás megengedett. Ha egy gazdálkodó egység ezeket a módosításokat egy korábbi időszakra alkalmazza, ezt a tényt közzé kell tennie, és egyidejűleg alkalmaznia kell az IAS 16 Ingatlanok, gépek és berendezések standard 5. és 81E. bekezdésének módosításait.
               
            Függelék az IAS 40 standard módosításaihoz
      
         
            Az IAS 16 standard módosítása
         
      
      
         A gazdálkodó egységek az IAS 16 standard ezen függelékbeli módosítását akkor kötelesek alkalmazni, ha az IAS 40 standard kapcsolódó módosításait alkalmazzák.
      
      
         IAS 16   
            Ingatlanok, gépek és berendezések
         
      
      
         Az 5. bekezdés módosul. A standard kiegészül a 81E. bekezdéssel.
      
      
                  5.
               
               
                  Amennyiben a gazdálkodó egység a befektetési célú ingatlanra az IAS 40 Befektetési célú ingatlan standard alapján a bekerülési érték modellt alkalmazza, a gazdálkodó egységnek a jelen standard szerinti bekerülési érték modellt kell alkalmaznia.
               
            
         HATÁLYBALÉPÉS NAPJA
      
      
                  81E.
               
               
                  A 2008 májusában közzétett IFRS-ek javításai módosították az 5. bekezdést. A gazdálkodó egységnek ezt a módosítást előretekintően, a 2009. január 1-jén vagy azt követően kezdődő éves időszakokra kell alkalmaznia. A korábbi alkalmazás akkor megengedett, ha gazdálkodó egység egyidejűleg alkalmazza az IAS 40 standard 8., 9., 22., 48., 53., 53A., 53B., 54., 57. és 85B. bekezdésének módosításait. Ha egy gazdálkodó egység ezt a módosítást egy korábbi időszakra alkalmazza, ezt a tényt közzé kell tennie.
               
            Az IAS 41
      Mezőgazdaság nemzetközi számviteli standard módosításai
      
      
         Az 5., 6., 17., 20. és 21. bekezdés módosul. A standard kiegészül a 60. bekezdéssel.
      
      FOGALMAK
      Mezőgazdasággal kapcsolatos fogalmak
      
                  5.
               
               
                  A következő kifejezések a jelen standardban a következőkben meghatározott értelemben használatosak:
                  A mezőgazdasági tevékenység biológiai eszközök értékesíthető biológiai eszközzé történő átalakulásának és betakarításának, vagy mezőgazdasági termékké vagy további biológiai eszközzé történő átalakításának menedzselése egy gazdálkodó egység által.
                  …
               
            
                  6.
               
               
                  A mezőgazdasági tevékenység alá a tevékenységek széles skálája tartozik; például az állattenyésztés, az erdészet, az egynyári vagy évelő növények termesztése, gyümölcsösök és ültetvények művelése, virágkertészet és vízi kultúrák (ideértve a haltenyésztést). A fenti sokrétű tevékenységeknek vannak bizonyos közös jellemzői:
                  
                              (a)
                           
                           
                              …
                           
                        
                              (c)
                           
                           
                              
                                 A változás értékelése. A biológiai átalakulás vagy betakarítás által létrehozott minőségi (például a genetikai érték, a sűrűség, az érettség, a zsírréteg, a fehérjetartalom és a rosterősség) vagy mennyiségi (például az utódok, a súly, a köbméter, a rosthosszúság vagy -átmérő, és a csíraszám) változás mérése és figyelemmel kísérése egy rutinmenedzselési feladat.
                           
                        
            MEGJELENÍTÉS ÉS ÉRTÉKELÉS
      
                  17.
               
               
                  Ha egy biológiai eszköznek vagy mezőgazdasági terméknek aktív piaca van annak pillanatnyi helyén és állapotában, az adott piacon jegyzett ár szolgál megfelelő alapként az adott eszköz valós értékének meghatározásához. Ha egy gazdálkodó egység különböző aktív piacokon mozoghat, a gazdálkodó egység a legrelevánsabb piacot használja. Ha például egy gazdálkodó egység két aktív piacon mozoghat, a várhatóan igénybe vett piacon érvényes árat alkalmazza.
               
            
                  20.
               
               
                  Bizonyos körülmények között előfordulhat, hogy nem állnak rendelkezésre piac által meghatározott árak vagy értékek egy biológiai eszközre annak pillanatnyi állapotában. Ilyen körülmények között a gazdálkodó egység az eszközből származó várható nettó cash flow-knak a piac által meghatározott aktuális kulccsal diszkontált jelenértékét alkalmazza a valós érték meghatározásánál.
               
            
                  21.
               
               
                  A várható nettó cash flow-k jelenértéke kiszámításának célja a biológiai eszköz valós értékének meghatározása annak pillanatnyi helyén és állapotában. A gazdálkodó egység ezt veszi figyelembe az alkalmazandó diszkontráta meghatározásakor és a várható nettó cash flow-k becslésekor. A várható nettó cash flow-k jelenértékének meghatározása során a gazdálkodó egység figyelembe veszi azokat a nettó cash flow-kat, amelyeket az eszköztől annak legfontosabb piacán a piaci szereplők elvárnak.
               
            HATÁLYBALÉPÉS NAPJA ÉS ÁTTÉRÉS
      
                  60.
               
               
                  A 2008 májusában közzétett IFRS-ek javításai módosították az 5., 6., 17., 20. és 21. bekezdést és törölték a 14. bekezdést. A gazdálkodó egységnek ezeket a módosításokat előretekintően, a 2009. január 1-jén vagy azt követően kezdődő éves időszakokra kell alkalmaznia. A korábbi alkalmazás megengedett. Ha egy gazdálkodó egység ezeket a módosításokat egy korábbi időszakra alkalmazza, ezt a tényt közzé kell tennie.
               
            II.   RÉSZ
      
         A II. részben szereplő módosításokat a 2009. január 1-jén vagy azt követően kezdődő éves időszakokra kell alkalmazni. A korábbi alkalmazás megengedett.
      
      Az IAS 8
      Számviteli politika, a számviteli becslések változásai és hibák nemzetközi számviteli standard módosításai
      
      
         A 7., a 9. és a 11. bekezdés módosul.
      
      SZÁMVITELI POLITIKA
      A számviteli politikák kiválasztása és alkalmazása
      
                  7.
               
               
                  Ha egy IFRS konkrétan vonatkozik egy adott ügyletre, egyéb eseményre vagy feltételre, az adott tételre alkalmazandó politikát vagy politikákat azon IFRS alkalmazásával kell meghatározni.
               
            
                  9.
               
               
                  Az IFRS-ekhez útmutatók társulnak, amelyek segítenek a gazdálkodó egységeknek az előírásaik alkalmazásában. Minden ilyen útmutató kimondja, hogy az IFRS-ek szerves részét képezi-e. Az olyan útmutató, amely az IFRS-ek szerves részét képezi, kötelezően alkalmazandó. Az olyan útmutató, amely nem képezi az IFRS-ek szerves részét, nem tartalmaz előírásokat a pénzügyi kimutatásokra nézve.
               
            
                  11.
               
               
                  A 10. bekezdésben leírt megítélés során a vezetésnek az alábbi forrásokat kell használnia, és azok alkalmazhatóságát kell mérlegelnie, csökkenő fontossági sorrendben:
                  
                              (a)
                           
                           
                              a hasonló és kapcsolódó esetekre vonatkozó IFRS-ek előírásai; valamint
                           
                        
                              (b)
                           
                           
                              a Keretelvekben az eszközökre, kötelezettségekre, bevételekre és ráfordításokra vonatkozóan megadott fogalmak, megjelenítési kritériumok és értékelési módszerek.
                           
                        
            Az IAS 10
      A beszámolási időszak utáni események nemzetközi számviteli standard módosítása
      
      
         A 13. bekezdés módosul.
      
      
                  13.
               
               
                  Ha az osztalékot a beszámolási időszakot követően, de a pénzügyi kimutatások közzétételre történő jóváhagyása előtt állapították meg (azaz az osztalék-kifizetést megfelelően jóváhagyták, és a felett a gazdálkodó egység már nem rendelkezik), az osztalékot nem mutatják ki kötelezettségként a beszámolási időszak végén, mert nincs létező kötelem abban az időpontban. Az ilyen osztalékot a megjegyzésekben teszik közzé az IAS 1 A pénzügyi kimutatások prezentálása standard alapján.
               
            Az IAS 20
      Állami támogatások elszámolása és az állami közreműködés közzététele nemzetközi számviteli standard módosításai
      
      
         A standard 1. bekezdés feletti címe egy lábjegyzettel egészül ki, és a 2. bekezdés (b) pontja, a 12–18., 20–22., 26., 27. és 32. bekezdés módosul.
      
      Címhez fűzött lábjegyzet
      
                  *
               
               
                  A 2008 májusában közzétett IFRS-ek javításainak részeként a Testület az alábbiak szerint módosította a jelen standardban használt terminológiát, hogy azt összhangba hozza más IFRS-ekkel:
                  
                              (a)
                           
                           
                              az „adóköteles nyereség” kifejezés az „adóköteles eredmény” kifejezésre módosult,
                           
                        
                              (b)
                           
                           
                              a „bevételként/ráfordításként elszámolni” kifejezés „az eredményben elszámolni” kifejezésre módosult,
                           
                        
                              (c)
                           
                           
                              a „közvetlenül a részvényesek részesedéseivel szemben jóváírt” kifejezés az „eredményen kívül elszámolt” kifejezésre módosult, valamint
                           
                        
                              (d)
                           
                           
                              a „számviteli becslés módosításaként” kifejezés „számviteli becslés változásaként” kifejezésre módosult.
                           
                        
            HATÓKÖR
      
                  2.
               
               
                  Ez a standard nem foglalkozik:
                  
                              (a)
                           
                           
                              az állami támogatásoknak … speciális problémákkal.
                           
                        
                              (b)
                           
                           
                              azzal az állami közreműködéssel, amelyet olyan hasznok formájában nyújtanak egy gazdálkodó egységnek, amelyek az adóköteles eredmény meghatározásakor vehetők igénybe, vagy amelyeket a nyereségadó-fizetési kötelezettség alapján határoznak meg, vagy azzal korlátoznak. Példák az ilyen hasznokra a nyereségadó-mentességek, a beruházási adókedvezmények, a gyorsított értékcsökkenési leírás és a csökkentett adókulcsok.
                           
                        
                              (c)
                           
                           
                              a gazdálkodó egység …. részvétellel.
                           
                        
                              (d)
                           
                           
                              …
                           
                        
            ÁLLAMI TÁMOGATÁSOK
      
                  12.
               
               
                  Az állami támogatásokat szisztematikusan az eredményben kell elszámolni azokban az időszakokban, amelyekben a gazdálkodó egység ráfordításként számolja el azokat a kapcsolódó költségeket, amelyek ellentételezésére az állami támogatás szolgál.
               
            
                  13.
               
               
                  Két alapvető megközelítés létezik az állami támogatások elszámolására: a tőke-megközelítés, amely alapján a támogatást az eredményen kívül kell elszámolni, és a jövedelem-megközelítés, amelynek alapján a támogatást egy vagy több időszakon keresztül kerül az eredményben kell elszámolni.
               
            
                  14.
               
               
                  A tőke-megközelítés támogatói a következőkkel érvelnek:
                  
                              (a)
                           
                           
                              az állami támogatás egy finanszírozási eszköz és azt a pénzügyi helyzetre vonatkozó kimutatásban kellene kezelni, nem pedig az eredményben elszámolni az általa finanszírozott ráfordítási tételek ellentételezésére. Mivel visszafizetés nem várható, az ilyen támogatást az eredményen kívül kellene elszámolni.
                           
                        
                              (b)
                           
                           
                              nem indokolt az állami támogatásokat az eredményben elszámolni, mivel ezeket nem megszolgálják, hanem azok az állam által nyújtott olyan ösztönzést jelentenek, amelyekhez nem kapcsolódnak költségek.
                           
                        
            
                  15.
               
               
                  A jövedelem-megközelítést támogató érvek a következők:
                  
                              (a)
                           
                           
                              mivel az állami támogatások a részvényesektől eltérő forrásból származó bevételek, ezeket nem lehet közvetlenül a saját tőkében elszámolni, hanem az eredményben kell elszámolni a megfelelő időszakokban.
                           
                        
                              (b)
                           
                           
                              az állami támogatások ritkán ellentételezés nélküliek. A gazdálkodó egység a kitűzött feltételek megvalósításával és az előírt kötelezettségek teljesítésével szolgálja meg azokat. Ezért ezeket az eredményben kell elszámolni azokban az időszakokban, amelyekben a gazdálkodó egység ráfordításként számolja el azokat a kapcsolódó költségeket, amelyek ellentételezésére az állami támogatás szolgál.
                           
                        
                              (c)
                           
                           
                              mivel a nyereség- és egyéb adók ráfordítások, logikus, hogy az állami támogatásokat, amelyek a fiskális politika következményei, ugyancsak az eredményben kezeljék.
                           
                        
            
                  16.
               
               
                  A jövedelem-megközelítés szempontjából lényeges, hogy az állami támogatásokat szisztematikus módon azokra az időszakokra számolják el az eredményben, amelyekben a gazdálkodó egység ráfordításként számolja el azokat a kapcsolódó költségeket, amelyek ellentételezésére az állami támogatás szolgál. Az állami támogatások eredményben, átvételi alapon történő elszámolása nem felel meg az eredményszemléletű számvitel alapfeltételének (IAS 1 A pénzügyi kimutatások prezentálása standard), és csak akkor lenne elfogadható, ha nincs más alap a támogatásnak az időszakokhoz való hozzárendelésére, mint az az időszak, amelyben azt megkapják.
               
            
                  17.
               
               
                  A legtöbb esetben könnyen megállapíthatók azok az időszakok, amelyekben a gazdálkodó egység elszámolja az állami támogatáshoz kapcsolódó költségeket vagy ráfordításokat. Ennél fogva a meghatározott ráfordításokhoz kapcsolódó támogatásokat ugyanabban az időszakban számolják el az eredményben, mint a kapcsolódó ráfordításokat. Hasonlóképpen, az értékcsökkenthető eszközökhöz kapcsolódó támogatásokat rendszerint arra az időszakra és olyan arányban számolják el az eredményben, amelyben az adott eszközök értékcsökkenési ráfordítását elszámolják.
               
            
                  18.
               
               
                  A nem értékcsökkenthető eszközökhöz kapcsolódó támogatások szintén bizonyos kötelmek teljesítését igényelhetik, és ezért azokra az időszakokra lennének elszámolhatók az eredményben, amelyekben a kötelmek teljesítésével kapcsolatos ráfordítások felmerülnek. Például egy telektámogatás függhet egy épületnek az adott területen történő felépítésétől, és helyénvaló lehet, hogy ezt a támogatást az épület élettartamára számolják el az eredményben.
               
            
                  20.
               
               
                  Egy olyan állami támogatást, amely már felmerült ráfordítások vagy veszteségek kompenzálására, vagy a gazdálkodó egységnek jövőbeli kapcsolódó költség nélkül adott azonnali pénzügyi támogatásként válik lehívhatóvá, annak az időszaknak az eredményében kell elszámolni, amelyben lehívhatóvá válik.
               
            
                  21.
               
               
                  Bizonyos körülmények között egy állami támogatást azonnali pénzügyi segítségadás végett, nem pedig meghatározott kiadások felvállalására való ösztönzésként nyújtanak a gazdálkodó egységnek. Az ilyen támogatások egy bizonyos gazdálkodó egységre korlátozódhatnak és lehet, hogy a kedvezményezettek egész csoportja számára nem elérhetők. Ezek a körülmények indokolhatják, hogy a támogatást abban az időszakban számolják el az eredményben, amelyben a gazdálkodó egység megfelel a jogosulttá válás feltételeinek, egy közzététellel, amely biztosítja, hogy annak kihatása világosan érthető legyen.
               
            
                  22.
               
               
                  Egy gazdálkodó egység állami támogatást a megelőző időszakban felmerült ráfordítások vagy veszteségek kompenzációjaként is kaphat. Az ilyen támogatást annak az időszaknak az eredményében számolják el, amikor lehívhatóvá válik, egy közzététellel, amely biztosítja, hogy annak kihatása világosan érthető legyen.
               
            Az eszközökhöz kapcsolódó támogatások bemutatása
      
                  26.
               
               
                  Az egyik módszer olyan elhatárolt bevételként mutatja ki a támogatást, amelyet szisztematikus módon az eszköz hasznos élettartamára kell az eredményben elszámolni.
               
            
                  27.
               
               
                  A másik módszer a támogatással csökkenti az eszköz könyv szerinti értékét. A támogatást az eredményben kell elszámolni az értékcsökkenthető eszköz élettartama alatt, alacsonyabb értékcsökkenési ráfordításként.
               
            Állami támogatások visszafizetése
      
                  32.
               
               
                  Egy visszafizetendővé váló állami támogatást a számviteli becslés változásaként kell elszámolni (lásd IAS 8 Számviteli politika, a számviteli becslés változásai és hibák standardot). Egy jövedelemhez kapcsolódó támogatás visszafizetését először a támogatással kapcsolatban kimutatott elhatárolás még nem amortizált összegével szemben kell elszámolni. Ha a visszafizetés összege meghaladja az ilyen elhatárolás összegét, vagy ha nincs elhatárolás, a visszafizetést azonnal az eredményben kell elszámolni. Egy eszközhöz kapcsolódó támogatás visszafizetését vagy az eszköz könyv szerinti értékének – a visszafizetés összegével történő – növelésével, vagy a halasztott bevételek egyenlegének – a visszafizetendő összeggel történő – csökkentésével kell elszámolni. Azt a halmozott pótlólagos értékcsökkenési leírást, amelyet addig az időpontig – a támogatás nélkül – az eredményben kellett volna elszámolni, azonnal az eredményben kell elszámolni.
               
            Függelék az IAS 20 standard módosításaihoz
      
         
            Az IAS 41 standard módosításai
         
      
      
         A gazdálkodó egységek az IAS 41 standard ezen függelékbeli módosításait akkor kötelesek alkalmazni, ha az IAS 20 standard terminológiai módosításait alkalmazzák.
      
      
         IAS 41   
            Mezőgazdaság
         
      
      
         A 34-36. bekezdés módosul.
      
      
         ÁLLAMI TÁMOGATÁSOK
      
      
                  34.
               
               
                  Az értékesítési költségekkel csökkentett valós értéken értékelt biológiai eszközhöz kapcsolódó, feltételhez nem kötött állami támogatást akkor, és csak akkor kell elszámolni az eredményben, amikor az állami támogatás lehívhatóvá válik.
               
            
                  35.
               
               
                  Ha az értékesítési költségekkel csökkentett valós értéken értékelt biológiai eszközhöz kapcsolódó állami támogatás feltételhez kötött, ideértve azt az esetet is, ha egy állami támogatás megszerzéséhez arra van szükség, hogy a gazdálkodó egység ne folytasson egy bizonyos mezőgazdasági tevékenységet, a gazdálkodó egységnek az állami támogatást az eredményben akkor, és csak akkor kell elszámolnia, amikor az állami támogatáshoz kapcsolódó feltételek teljesülnek.
               
            
                  36.
               
               
                  Az állami támogatások feltételei és körülményei változóak. Egy támogatás megszerzéséhez szükség lehet például arra, hogy a gazdálkodó egység egy bizonyos helyen öt éven keresztül gazdálkodjon, és ha öt évnél rövidebb ideig gazdálkodik, a gazdálkodó egységnek az összes állami támogatást vissza kell térítenie. Ebben az esetben az állami támogatást nem számolják el az eredményben, amíg az öt év le nem telik. Ha azonban a támogatás feltételei lehetővé teszik, hogy annak egy részét az eltelt idő alapján megtartsák, a gazdálkodó egység az adott részt időarányosan számolja el az eredményben.
               
            Az IAS 29
      Pénzügyi beszámolás a hiperinflációs gazdaságokban nemzetközi számviteli standard módosításai
      
         A standard 1. bekezdés feletti címe egy lábjegyzettel egészül ki, a 8., 14., 20., 28. és 34. bekezdés módosul.
      
      Címhez fűzött lábjegyzet
      
                  *
               
               
                  A 2008 májusában közzétett IFRS-ek javításainak részeként a Testület az alábbiak szerint módosította az IAS 29 standardban használt terminológiát, hogy összhangba hozza más IFRS-ekkel: (a) a „piaci érték” kifejezés a „valós érték” kifejezésre módosul, és (b) a „működés eredménye” és a „nettó eredmény” kifejezések az „eredmény” kifejezésre módosul.
               
            A PÉNZÜGYI KIMUTATÁSOK ÚJRA-MEGÁLLAPÍTÁSA
      
                  8.
               
               
                  Annak a gazdálkodó egységnek a pénzügyi kimutatásait, amelynek funkcionális pénzneme egy hiperinflációs gazdaság pénzneme, akár az eredeti bekerülési érték megközelítés, akár a jelenlegi érték megközelítés alapján készülnek is a kimutatásai, a beszámolási időszak végén érvényes értékelési egységben kell megállapítania azokat. A (2007-ben módosított) IAS 1 A pénzügyi kimutatások prezentálása standard által előírt, a megelőző időszakra vonatkozó összehasonlító adatokat, valamint a korábbi időszakokra vonatkozó bármely információt szintén a beszámolási időszak végi értékelési egységben kell megállapítani. Az összehasonlító adatoknak egy eltérő prezentálási pénznemben való bemutatása céljából az IAS 21 Az átváltási árfolyamok változásainak hatásai standard 42. bekezdésének (b) pontja és a 43. bekezdése alkalmazandók.
               
            Eredeti bekerülési érték alapú pénzügyi kimutatások
      
         
            A pénzügyi helyzetre vonatkozó kimutatás
         
      
      
                  14.
               
               
                  Minden egyéb eszköz és kötelezettség nem-monetáris jellegű. Néhány nem-monetáris tételt a beszámolási időszak végén érvényes értéken tartanak nyilván, mint például nettó realizálható értéken és valós értéken, így azokat nem állapítják meg újra. Minden egyéb nem-monetáris eszközt és kötelezettséget újra-megállapítanak.
               
            
                  20.
               
               
                  Egy olyan befektetést befogadó, amelyet a tőkemódszer alapján számolnak el, készítheti beszámolóját hiperinflációs gazdaság pénznemében is. Az ilyen befektetést befogadó pénzügyi helyzetre vonatkozó kimutatását és átfogó jövedelemre vonatkozó kimutatását a jelen standardnak megfelelően újra-megállapítják, hogy a befektetőnek a befektetés nettó eszközállományában és az eredményében való részesedését kiszámolhassák. Ha a befektetés újra-megállapított pénzügyi kimutatásait külföldi pénznemben fejezték ki, azokat záróárfolyamon váltják át.
               
            
         
            A nettó monetáris pozíción keletkező nyereség vagy veszteség
         
      
      
                  28.
               
               
                  A nettó monetáris pozíción keletkező nyereséget vagy veszteséget az eredmény tartalmazza. A megállapodás alapján árváltozásokhoz kötött eszközök és kötelezettségek 13. bekezdés alapján végzett módosítását a nettó monetáris pozíción keletkező nyereséggel vagy veszteséggel szemben beszámítják. Az egyéb bevétel és ráfordítás tételek, mint például a kamatbevétel és -ráfordítás, valamint a befektetett vagy felvett kölcsönökre vonatkozó árfolyam-különbözetek, szintén a nettó monetáris pozícióhoz kapcsolódnak. Bár az ilyen tételeket elkülönülten közzéteszik, segíthet, ha az átfogó jövedelemre vonatkozó kimutatásban a nettó monetáris pozíción keletkező nyereséggel vagy veszteséggel együtt mutatják be azokat.
               
            Összehasonlító adatok
      
                  34.
               
               
                  Az előző beszámolási időszakokra vonatkozó megfelelő adatokat, akár eredeti bekerülési érték-megközelítésen, akár jelenlegi érték megközelítésen alapultak, az általános árindex alkalmazásával újra-megállapítják úgy, hogy az összehasonlító pénzügyi kimutatások a beszámolási időszak végén érvényes értékelési egységben legyenek bemutatva. A korábbi időszakokkal kapcsolatosan közzétett információkat is a beszámolási időszak végén érvényes értékelési egységben fejezik ki. Az összehasonlító adatoknak egy eltérő prezentálási pénznemben való bemutatása céljából az IAS 21 standard 42. bekezdésének (b) pontja és 43. bekezdése alkalmazandó.
               
            Az IAS 34
      Évközi pénzügyi beszámolás nemzetközi számviteli standard módosításai
      
      
         A 11. bekezdés módosul, a standard kiegészül egy lábjegyzettel.
      
      AZ ÉVKÖZI PÉNZÜGYI KIMUTATÁSOK FORMÁJA ÉS TARTALMA
      
                  11.
               
               
                  Az évközi időszakra vonatkozó, az eredmény összetevőit bemutató kimutatásban a gazdálkodó egységnek be kell mutatnia az egy részvényre jutó eredmény alap- és hígított értékét arra az időszakra vonatkozóan, amelyben a gazdálkodó egység az IAS 33 Egy részvényre jutó eredmény standard hatókörébe esik. (1).
               
            Az IAS 40
      Befektetési célú ingatlan nemzetközi számviteli standard módosításai
      
      A 31. és az 50. bekezdés módosul.
      ÉRTÉKELÉS A MEGJELENÍTÉS UTÁN
      Számviteli politika
      
                  31.
               
               
                  Az IAS 8 Számviteli politika, a számviteli becslések változásai és hibák standard megállapítja, hogy a számviteli politika önkéntes megváltoztatására csak akkor kerülhet sor, ha a változás olyan pénzügyi kimutatásokat eredményez, amely megbízható és relevánsabb információkat nyújt az ügyleteknek, egyéb eseményeknek és feltételeknek a gazdálkodó egység pénzügyi helyzetére, pénzügyi teljesítményére vagy cash flow-ira való hatásairól. Nagyon valószínűtlen, hogy a valós érték modellről a bekerülési érték modellre való áttérés relevánsabb bemutatást eredményezne.
               
            Valós érték modell
      
                  50.
               
               
                  A befektetési célú ingatlan valós érték modell szerinti könyv szerinti értékének meghatározásakor a gazdálkodó egység nem számolja el kétszer az olyan eszközök és kötelezettségeket, amelyek elkülönült eszközökként vagy kötelezettségekként vannak megjelenítve. Például:
                  
                              (a)
                           
                           
                              …
                           
                        
                              (d)
                           
                           
                              a lízing alapján birtokolt befektetési célú ingatlan valós értéke a várható cash flow-kat tükrözi (beleértve azokat a függő bérleti díjakat is, amelyek a várakozások szerint megfizetendővé válnak). Ennek megfelelően, amennyiben az ingatlanra vonatkozó értékelés a várhatóan megfizetendő összegeket levonva készül, ahhoz szükséges visszaadni bármely megjelenített lízing kötelezettséget, hogy a befektetési célú ingatlan valós érték modell szerinti könyv szerinti értékét megkapják.
                           
                        
            Az IAS 41
      Mezőgazdaság nemzetközi számviteli standard módosításai
      
      A 4. és az 5. bekezdés módosul, a 14. bekezdés pedig törlésre kerül. Az „eladáskor felmerülő becsült költségek” és az „eladáskor felmerülő költségek” kifejezéseket az „értékesítési költségek” kifejezés váltja fel az alábbi helyeken:
      
                  —
               
               
                  Standard (12., 13., 26–28., 30–32., 34., 35., 38., 40., 48., 50. és 51. bekezdés).
               
            HATÓKÖR
      
                  4.
               
               
                  Az alábbi táblázat a biológiai eszközökre, a mezőgazdasági termékekre és a betakarítás utáni feldolgozás eredményeképpen létrejövő termékekre sorol fel példákat:
                  
                              Biológiai eszközök
                           
                           
                              Mezőgazdasági termékek
                           
                           
                              A betakarítás utáni feldolgozás eredményeképpen létrejövő termékek
                           
                        
                              …
                           
                           
                               
                           
                           
                               
                           
                        
                              Telepített erdőben lévő fák
                           
                           
                              Kivágott fák
                           
                           
                              Rönkfa, épületfa
                           
                        
                              …
                           
                           
                               
                           
                           
                               
                           
                        
            FOGALMAK
      Mezőgazdasággal kapcsolatos fogalmak
      
                  5.
               
               
                  A következő kifejezések a jelen standardban a következőkben meghatározott értelemben használatosak:
                  …
                  Az eladási költségek egy eszköz elidegenítéséhez közvetlenül kapcsolódó többletköltségek, a pénzügyi költségek és a nyereségadók kivételével.
               
            MEGJELENÍTÉS ÉS ÉRTÉKELÉS
      
                  14.
               
               
                  [Törölve]
               
            Függelék az IAS 41 standard módosításaihoz
      
         
            Más IFRS-ek módosításai
         
      
      
         A gazdálkodó egységek az IFRS 5 Értékesítésre tartott befektetett eszközök és megszűnt tevékenységek standard az IAS 2 Készletek standard és az IAS 36 Eszközök értékvesztése standard ezen a módosításait akkor kötelesek alkalmazni, ha az IAS 41 standard kapcsolódó módosításait alkalmazzák.
      
      
         IFRS 5   
            Értékesítésre tartott befektetett eszközök és megszűnt tevékenységek
         
      
      
         Az 5. bekezdés módosul.
      
      
         HATÓKÖR
      
      
                  5.
               
               
                  A jelen IFRS értékelésre vonatkozó előírásai (2) nem vonatkoznak az alábbi eszközökre, amelyek a felsorolt standardok hatálya alá tartoznak, akár egyedi eszközként, akár egy elidegenítési csoport részeként:
                  
                              (a)
                           
                           
                              …
                           
                        
                              (e)
                           
                           
                              az IAS 41 Mezőgazdaság standard szerint az értékesítési költségekkel csökkentett valós értéken értékelt befektetett eszközök.
                           
                        
                              (f)
                           
                           
                              …
                           
                        
            
         IAS 2   
            Készletek
         
      
      
         A 20. bekezdés módosul.
      
      
                  20.
               
               
                  Az IAS 41 Mezőgazdaság standard értelmében a gazdálkodó egység által a biológiai eszközökből betakarított mezőgazdasági termékekből álló készleteket a kezdeti megjelenítéskor azoknak a betakarítás időpontjában érvényes, az értékesítési költségekkel csökkentett valós értékén értékelik. A jelen standard alkalmazásában, ebben az időpontban ez a készletek bekerülési értéke.
               
            
         IAS 36   
            Eszközök értékvesztése
         
      
      
         A 2. és az 5. bekezdés módosul.
      
      
         HATÓKÖR
      
      
                  2.
               
               
                  A jelen standardot kell alkalmazni valamennyi eszköz értékvesztésének elszámolásánál, kivéve:
                  
                              (a)
                           
                           
                              …
                           
                        
                              (g)
                           
                           
                              a mezőgazdasági tevékenységhez kapcsolódó, az értékesítési költségekkel csökkentett valós értéken értékelt biológiai eszközöket (lásd IAS 41 Mezőgazdaság);
                           
                        
                              (h)
                           
                           
                              …
                           
                        
            
                  5.
               
               
                  A jelen standard nem vonatkozik az IAS 39 hatálya alá tartozó pénzügyi eszközökre, az IAS 40 alapján valós értéken értékelt befektetési célú ingatlanokra, vagy az IAS 41 alapján az értékesítési költségekkel csökkentett valós értéken értékelt biológiai eszközökre. Ugyanakkor a jelen standard alkalmazandó az egyéb standardok, pl. az IAS 16 Ingatlanok, gépek és berendezések standardban meghatározott átértékelési modell alapján átértékelt értéken (azaz valós értéken) nyilvántartott eszközökre. Annak elbírálása, hogy egy átértékelt eszköz értékvesztett-e, attól függ, milyen alapon került megállapításra a valós érték:
                  
                              (a)
                           
                           
                              …
                           
                        
            
         (1)  Ezt a bekezdést a 2008 májusában közzétett IFRS-ek javításai az IAS 34 standard hatókörének tisztázása végett módosította.
      
         (2)  A 18. és a 19. bekezdésen kívül, amelyek előírják, hogy a kérdéses eszközöket más vonatkozó IFRS-ek szerint kell értékelni.